
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 277 

7 Μαρτίου 2006 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Καθιέρωση υπερωριακής, με αμοιβή εργασίας, πέ¬ 
ραν του κανονικού ωραρίου, για δύο (2) μόνιμους 
υπαλλήλους του Κεφαλαίου Αποζημίωσης Φορ¬ 
τοεκφορτωτών Ξηρός Πειραιά, για το Α ’ εξάμη¬ 
νο του 2006. 1 

Αναπροσαρμογή Ονομαστικής Αξίας Τιμαριθμοποιη- 
μένων Ομολόγων λήξης 25.7.2025 στις 28.2.2006. 2 

Μεταβίβαση αρμοδιοτήτων στο Γενικό Γραμματέα 

του Υπουργείου Ανάπτυξης. 3 

Αντικατάσταση αναπληρωματικού μέλους της 

Επιτροπής Ανταγωνισμού. 4 

Κατάργηση ορισμένων αγορανομικών ρυθμίσεων, 
στα πλαίσια αναμόρφωσης και εκσυγχρονισμού 

των ισχυουσών Αγορανομικών Διατάξεων. 5 

Καθιέρωση υπερωριακής εργασίας και κατανομή αυ¬ 
τής σε μονίμους και Ιδιωτικού Δικαίου αορίστου 
χρόνου υπαλλήλους του Υπ. Αγροτικής Ανάπτυ¬ 
ξης και Τροφίμων. 6 


Α ΠΟΦΑΣΕΙ Σ 

Αριθμ. 7603 (1) 


Καθιέρωση υπερωριακής, με αμοιβή εργασίας, πέραν 
του κανονικού ωραρίου, για δύο (2) μόνιμους υπαλλή¬ 
λους του Κεφαλαίου Αποζημίωσης Φορτοεκφορτω¬ 
τών Ξηράς Πειραιά, για το Α ’ εξάμηνο του 2006. 

Ο ΥΦΥΠΟΥΡΓΟΣ 

ΕΣΩΤΕΡΙΚΩΝ, ΔΗΜΟΣΙΑΣ ΔΙΟΙΚΗΣΗΣ 
ΚΑΙ ΑΠΟΚΕΝΤΡΩΣΗΣ 

Έχοντας υπόψη: 

1. Τις διατάξεις του άρθρου 16 του ν. 3205/2003 (ΦΕΚ 
297/Α/23.12.2003) «Μισθολογικές ρυθμίσεις λειτουργών 
και υπαλλήλων του Δημοσίου, Ν.Π.Δ.Δ. και Ο.Τ.Α., μονί¬ 
μων στελεχών των Ενόπλων Δυνάμεων και αντιστοίχων 
της Ελληνικής Αστυνομίας, του Πυροσβεστικού και Λι¬ 
μενικού Σώματος και άλλες συναφείς διατάξεις». 

2. Τις διατάξεις του ν. 2503/1997 (ΦΕΚ 107/Α/30.5.97) 
«Διοίκηση, οργάνωση, στελέχωση της Περιφέρειας, ρύθ¬ 
μιση θεμάτων για την τοπική αυτοδιοίκηση και άλλες 
διατάξεις». 


3. Τις διατάξεις του άρθρου 90 «Ελεγχος των δαπανών 
που προκαλούν οι κανονιστικές διοικητικές πράξεις» του 
Κώδικα Νομοθεσίας για την Κυβέρνηση και τα κυβερ¬ 
νητικά όργανα, που κυρώθηκε με το άρθρο πρώτο του 
Π.Δ/τος 63/2005 (ΦΕΚ 98/Α/22.4.2005) «Κωδικοποίηση 
της νομοθεσίας για την Κυβέρνηση και τα κυβερνητικά 
όργανα». 

4. Την υπ’ αριθμ. 2/14708/0022/21.3.2005 εγκύκλιο του 
Γενικού Λογιστηρίου του Κράτους. 

5. Το υπ’ αριθμ. 7/ΔΤΑ/485/2.2.2006 έγγραφο της Περι¬ 
φέρειας Αττικής και των συνημμένων σ’ αυτό, πρακτικού 
της Διοικούσας Επιτροπής του Κ.Α.Φ. Ξηράς Πειραιά 
και του πίνακα προγραμματισμού υπερωριακής απα¬ 
σχόλησης. 

6. Την ανάγκη απασχόλησης, κατά το Α’ εξάμηνο του 
2006, δύο (2) υπαλλήλων του Κ.Α.Φ. Ξηράς Πειραιά και 
πέραν του κανονικού ωραρίου, κατά τις απογευματινές 
ώρες των εργασίμων ημερών Δευτέρα έως Παρασκευή 
και από την 16η μέχρι την 22η ώρα, για την αντιμετώπιση 
αυξημένων υπηρεσιακών αναγκών στη διεκπεραίωση 
των διοικητικών, οικονομικών και εποπτικών αντικει¬ 
μένων του ανωτέρω Ν.Π.Δ.Δ., που δεν είναι δυνατό να 
αντιμετωπιστούν διαφορετικά και δεδομένου ότι συντα- 
ξιοδοτήθηκε υπάλληλος του κλάδου ΥΕ Επιμελητών. 

7. Την ύπαρξη εγγεγραμμένης πίστωσης, για το σκοπό 
αυτό, στον ΚΑΕ 0261 του προϋπολογισμού του Κ.Α.Φ. 
Ξηράς Πειραιά, έτους 2005, ύψους οκτώ χιλιάδων οκτα¬ 
κόσιων (8.800) ευρώ, σε βάρος της οποίας προκαλείται 
δαπάνη τριών χιλιάδων οκτακόσιων εξήντα (3.860) ευρώ 
περίπου. 

8. Τον ορισμό ως υπεύθυνης, για τον έλεγχο και την 
παρακολούθηση της προσφοράς υπερωριακής εργασί¬ 
ας των ανωτέρω υπαλλήλων, της προέδρου του Κ.Α.Φ. 
Ξηράς Πειραιά Μαρίας Πελετλή, προϊσταμένης Τμήμα¬ 
τος Υπηρεσίας Ειδικών Υποθέσεων του Υπουργείου 
Απασχόλησης & Κοινωνικής Προστασίας. 

9. Την υπ’ αριθμ. ΔΙΔΚ/Φ.1/2/6139/23.3.2004 (ΦΕΚ 527/ 
Α/24.3.2004) κοινή απόφαση του Πρωθυπουργού και του 
Υπουργού Εσωτερικών, Δημόσιας Διοίκησης και Αποκέ¬ 
ντρωσης «Ανάθεση αρμοδιοτήτων στους Υφυπουργούς 
Εσωτερικών, Δημόσιας Διοίκησης και Αποκέντρωσης», 
αποφασίζουμε: 

Καθιερώνουμε υπερωριακή με αμοιβή εργασία, πέραν 
του κανονικού ωραρίου, για το Α’ εξάμηνο του 2006, 

κατά τις απογευματινές ώρες των εργάσιμων ημερών 
Δευτέρα έως Παρασκευή και από την 16η μέχρι την 22η 
ώρα, για δύο (2) μόνιμους υπαλλήλους του Κ.Α.Φ. Ξηράς 
Πειραιά, μέχρι εξήντα (60) ώρες το μήνα και μέχρι τρια¬ 
κόσιες εξήντα (360) ώρες το εξάμηνο, για κάθε υπάλληλο 
και συνολικά μέχρι επτακόσιες είκοσι (720) ώρες συνο¬ 


λικά και για τους δύο (2) υπαλλήλους, σύμφωνα με τον 
πίνακα προγραμματισμού της ανωτέρω υπηρεσίας. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 3 Μαρτίου 2006 

Ο ΥΦΥΠΟΥΡΓΟΣ 

ΑΘΑΝΑΣΙΟΣ ΝΑΚΟΣ 


Αριθμ. 2/12330/0023/Α (2) 

Αναπροσαρμογή Ονομαστικής Αξίας Τιμαριθμοποιημένων 
Ομολόγων λήξης 25.7.2025 στις 28.2.2006. 

Ο ΥΠΟΥΡΓΟΣ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις των άρθρων 31 και 32 του ν. 1914/1990 
«Εκσυγχρονισμός και ανάπτυξη του Δημόσιου τομέα και 
της Κεφαλαιαγοράς, φορολογικές ρυθμίσεις και άλλες 
διατάξεις» (ΦΕΚ 178Α/17.12.1990). 

2. Τις διατάξεις του άρθρου 1 του ν. 2187/1994 «Ρύθμιση 
θεμάτων δημοσίου χρέους» (ΦΕΚ 16Α/8.2.1994). 

3. Τις διατάξεις των άρθρων 5 έως και 12 του ν. 2198/ 
1994 «Αύξηση αποδοχών δημοσίων υπαλλήλων εν 
γένει, σύναψη δανείων υπό του Ελληνικού Δημοσίου 
και δημιουργία στην Τράπεζα της Ελλάδος Συστήματος 
Παρακολούθησης Συναλλαγών επί τίτλων με λογιστική 
μορφή (άϋλοι τίτλοι)» (ΦΕΚ 43 Α/22.3.1994). 

4. Τις διατάξεις του άρθρου 11 του ν. 2459/1997 
«Κατάργηση φορολογικών απαλλαγών και άλλες 
διατάξεις» (ΦΕΚ 17 Α718.2.1997), όπως τροποποιήθηκε 
με το άρθρο 9 του ν. 2579/1998). 

5. Τις διατάξεις του άρθρου 15 του ν. 2628/1998 (ΦΕΚ 
151 ΙΑ/ 1998), τις διατάξεις του άρθρου 31 του ν. 2682 
/1999 (ΦΕΚ 16 Α/99), καθώς και τις διατάξεις του άρθρου 
37 του ν. 3130/2003 (ΦΕΚ 76 /Α/ 2003). 

6. Τις διατάξεις των άρθρων 64, 90 και 91 του 
ν. 2362/1995 «Περί Δημοσίου λογιστικού ελέγχου των 

ΗΜΕΡΟΜΗΝΙΑ ΟΝΟΜΑΣΤΙΚΗ ΔΕΙΚΤΗΣ 

ΑΝΑΠΡΟΣΑΡΜΟΓΗΣ ΑΞΙΑ ΑΝΑΦΟΡΑΣ 


δαπανών του κράτους και άλλες διατάξεις» (ΦΕΚ 247 
/Α/ 27.11.1995). 

7. Την υπ’ αριθμ. 2021180/2981/0023/31.3.1997 απόφαση 
του Υπουργού των Οικονομικών «Περί των δαπανών 
σύναψης, έκδοσης και εξυπηρέτησης κ.λ.π. των δανείων 
του δημοσίου (ΦΕΚ 286/Β/10.4.1997)». 

8. Τις διατάξεις του ν. 2628/6.7.98 «Σύσταση Νομικού 
Προσώπου Δημοσίου Δικαίου με την επωνυμία 
Οργανισμός Διαχείρισης Δημοσίου Χρέους (Ο.Δ.ΔΗ.Χ.) 
και άλλες διατάξεις» (ΦΕΚ 151 Α/6.7.1998). 

9. Την υπ’ αριθμ. 3793Θ/ΔΙΟΕ 1264/14.10.2005 (ΦΕΚ 
1432 Β717.3.2004) απόφαση του Πρωθυπουργού και 
του Υπουργού Οικονομικών «Ανάθεση αρμοδιοτήτων 
του Υπουργού Οικονομίας και Οικονομικών στους 
Υφυπουργούς Οικονομίας και Οικονομικών». 

10. Την υπ’ αριθμ. 2/16773/0023 /Α /20.3.2003 απόφαση 
του Υπουργού Οικονομικών «Εκδοση στις 27.3.2003 
κοινοπρακτικού τιμαριθμοποιημένου ομολογιακού 
δανείου, σε άϋλη μορφή, λήξης 25.7.2025», καθώς και τις 
αριθμ. 2/5333/0023Α/30.1.2004 και 2/17201/0023Α/2.4.2004, 
όμοιες για την επανέκδοση (γθ οραηιηρ) στις 3/2/2004 
και 5/4/2004 αντίστοιχα, αποφασίζουμε: 

1. Την αναπροσαρμογή της ονομαστικής αξίας, των 
τιμαριθμοποιημένων ομολόγων , ΙδΙΝ ΘΒ 03 38001 531, 
λήξης 25.7.2025, σταθερού επιτοκίου 2,90% λόγω της 
εξέλιξης του Εναρμονισμένου Δείκτη Τιμών Καταναλωτή 
για την Ευρωζώνη εξαιρουμένου του καπνού και 
σύμφωνα με τους γενικούς όρους έκδοσης τους, για τον 
μήνα Φεβρουάριο 2006, όπως παρακάτω: 


ΛΟΓΟΣ 

ΔΕΙΚΤΩΝ ΑΝΑΠΡΟΣΑΡΜΟΣΜΕΝΟ 

(ΙΝϋΕΧ ΚΕΦΑΛΑΙΟ 

ΒΑΤΙΟ) 


28.2.2006 5.200.000.000,00 118,48214 1,06592 5.542.784.000,00 

Ο λόγος δεικτών είναι το πηλίκο του εκάστοτε δείκτη αναφοράς στην ημερομηνία αναπροσαρμογής προς τον 
δείκτη αναφοράς κατά την ημερομηνία έναρξης. Ο Δείκτης αυτός της ημερομηνίας έναρξης καθορίζεται ως ο 
Δείκτης Αναφοράς Πληθωρισμού Βάσης και ορίζεται στο 111.15484, για δε τον υπολογισμό του χρησιμοποιείται 
ο μη αναθεωρημένος (υπίΌνίεθά) ΗΙΟΡ της ημερομηνίας έναρξης των ομολόνων. Ο λόγος δεικτών στρογγυλο- 
ποιείται στα πέντε δεκαδικά ψηφία. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 3 Μαρτίου 2006 

Ο ΥΦΥΠΟΥΡΓΟΣ 


Αριθμ. Δ15/Α/Φ19/ΟΙΚ. 4505 
Μεταβίβαση αρμοδιοτήτων στο Γενικό Γραμματέα 
του Υπουργείου Ανάπτυξης. 

Ο ΥΠΟΥΡΓΟΣ ΑΝΑΠΤΥΞΗΣ 

Έχοντας υπόψη: 
α) Τις διατάξεις: 

1. Του άρθρου 29 του ν. 1558/1985 (ΦΕΚ 137/Α) «Κυ¬ 


βέρνηση και Κυβερνητικά Οργανα», όπως τροποποιή¬ 
θηκε με τις παραγράφους 4 και 8 του άρθρου 7 του 
ν. 1943/1991 (ΦΕΚ 50/Α), καθώς και του άρθρου 29 Α 
του ίδιου Νόμου που προστέθηκε με το άρθρο 27 του 
ν. 2081/1992 (ΦΕΚ 154/Α) και αντικαταστάθηκε με το 
άρθρο 1 παρ. 2α του ν. 2469/1997 (ΦΕΚ 38/Α), όπως κω- 
δικοποιήθηκαν και ισχύουν με τον Κώδικα Νομοθεσίας 


ΠΕΤΡΟΣ ΔΟΥΚΑΣ 


(3) 

για την Κυβέρνηση και τα Κυβερνητικά Όργανα (Π.Δ. 
63/2005, ΦΕΚ 98/Α). 

2. Του άρθρου 8 παρ. 1 του ν. 2026/1992 «Ρύθμιση θε¬ 
μάτων οργάνωσης και προσωπικού της Δημόσιας Διοί¬ 
κησης και άλλες διατάξεις» (ΦΕΚ 43/Α). 

3. Του π.δ. 381/1989 (ΦΕΚ 168/Α) «Οργανισμός του 
Υπουργείου Βιομηχανίας, Ενέργειας και Τεχνολογίας», 
όπως τροποποιήθηκε και συμπληρώθηκε με το π.δ. 
191/1996 (ΦΕΚ 154/Β) σε συνδυασμό με το π.δ. 27/1996 
«Συγχώνευση των Υπουργείων Τουρισμού, Βιομηχανίας, 
Ενέργειας και Τεχνολογίας και Εμπορίου στο Υπουργείο 
Ανάπτυξης» (ΦΕΚ19/Α). 

4. Το π.δ. 248/1989 (ΦΕΚ 116/Α) «Οργανισμός της Γενι¬ 
κής Γραμματείας'Ερευνας και Τεχνολογίας» του Υπουρ¬ 
γείου Βιομηχανίας, Ενέργειας και Τεχνολογίας, όπως 
τροποποιήθηκε με το π.δ. 179/1992 (ΦΕΚ 81/Α), όπως 
τροποποιήθηκε με το π.δ. 147/1994 (ΦΕΚ 99/Α), όπως 
τροποποιήθηκε με το π.δ. 128/1997 (ΦΕΚ 115/Α). 

5. Το π.δ. 396/1989 (ΦΕΚ 172/Α) «Οργανισμός της Γε¬ 
νικής Γραμματείας Βιομηχανίας», όπως τροποποιήθηκε 
και συμπληρώθηκε με το π.δ. 189/1995 (ΦΕΚ 99/Α). 

6. Το π.δ. 122/2004 (ΦΕΚ 85/Α) «Ανασύσταση του 
Υπουργείου Τουρισμού» 

7. Το π.δ. 397/1988 (ΦΕΚ 185/Α) «Οργανισμός του Υπουρ¬ 
γείου Εμπορίου», όπως τροποποιήθηκε και ισχύει. 

8. Του π.δ. 341/1990 «Σύσταση Γενικών Διευθύνσεων 
και Μονάδας Στρατηγικού Σχεδιασμού και Ανάλυσης 
Πολιτικής στο Υπουργείο Βιομηχανίας, Ενέργειας και 
Τεχνολογίας» (ΦΕΚ 135/Α) 

9. Της Πράξης Υπουργικού Συμβουλίου 103/1991 (ΦΕΚ 
140/Α) «Αρμοδιότητες Γ ενικών Γ ραμματέων σε θέματα 
κατάστασης προσωπικού» όπως τροποποιήθηκε με την 
όμοια. 83/1992 (ΦΕΚ 127/Α). 

10. Του π.δ. 92/1993 «Καθορισμός αρμοδιοτήτων που 
διατηρούνται από τον Υπουργό Βιομηχανίας, Ενέργειας 
και Τεχνολογίας και τις διανομαρχιακού επιπέδου αρχές 
του Υπουργείου Βιομηχανίας, Ενέργειας και Τεχνολο¬ 
γίας» (ΦΕΚ 38/Α). 

11. Του π.δ. 121/2004 «Διορισμός Υπουργού και Υφυ¬ 
πουργών» (ΦΕΚ 84/Α), 

12. Της απόφασης του Πρωθυπουργού και του Υπουρ¬ 
γού Ανάπτυξης 197/17.3.2004 «Διορισμός Γ ενικού Γ ραμ- 
ματέα στο Υπουργείο Ανάπτυξης» (ΦΕΚ 74/Γ). 

13. Του π.δ. 33/206 (ΦΕΚ 35/Α/15.2.2006) διορισμός 
Υπουργών και Υφυπουργών. 

14. Της απόφασης του Πρωθυπουργού και του Υπουρ¬ 
γού Ανάπτυξης Δ15/Α/Φ19/4040/24.2.2006 «Ανάθεση 
αρμοδιοτήτων στους Υφυπουργούς Ανάπτυξης Ανα¬ 
στάσιο Νεράντζη και Ιωάννη Παπαθανασίου» (ΦΕΚ 249/ 
Β/27.2.2006). 

β) Το γεγονός ότι με την παρούσα απόφαση δεν προ- 
καλείται δαπάνη σε βάρος του Κρατικού Προϋπολογι¬ 
σμού. 

γ) Την ανάγκη διασφάλισης της εύρυθμης και απο¬ 
δοτικής λειτουργίας των Υπηρεσιών του Υπουργείου 
Ανάπτυξης, αποφασίζουμε: 

Αρθρο 1 

Στο Γενικό Γραμματέα του Υπουργείου Ανάπτυξης 
μεταβιβάζουμε την άσκηση των εξής αρμοδιοτήτων επί 
των θεμάτων: 

1. Τ ων κατωτέρω Δ/νσεων της Γ ενικής Δ/νσης Ενέρ¬ 
γειας: α. Ενεργειακής Πολιτικής 


β. Ηλεκτροπαραγωγής 

γ. Ανανεώσιμων Πηγών και Εξοικονόμησης Ενέργει- 
ας 

2. Των κατωτέρω Δ/νσεων της Γενικής Δ/νσης Διοι¬ 
κητικής Υποστήριξης Υπηρεσιών: 

α. Διοικητικής Υποστήριξης 
β. Οικονομική 
γ. Οργάνωσης 

δ. Δημοσίων Σχέσεων και Διεθνών Δραστηριοτήτων 

3. Των αυτοτελών τμημάτων διαχείρισης Προγραμμά¬ 
των Ευρωπαϊκής Ένωσης και Ειδικών Λογαριασμών. 

4. α. Ερωτήματα για την επιλογή Προϊσταμένων Γ ενι¬ 
κών Δ/νσεων του Υπουργείου και όλα τα θέματα υπη¬ 
ρεσιακής κατάστασης αυτών. 

β. Ερωτήματα και αποφάσεις για την επιλογή, τοπο¬ 
θέτηση, μετακίνηση, απόσπαση, μετάθεση και μετάταξη 
των Προϊσταμένων Δ/νσεων, τμημάτων, αυτοτελών τμη¬ 
μάτων και γραφείων του Υπουργείου, καθώς και όλων 
των λοιπών υπαλλήλων αυτού, εκτός των περιπτώσεων 
που προβλέπεται Κοινή Υπουργική Απόφαση. 

γ. Συγκρότηση υπηρεσιακών συμβουλίων και λοιπών 
συλλογικών οργάνων δ. Κατανομή θέσεων προσωπικού 
κατά μονάδα 

5. Οι αναφερόμενες στις παρ. 1 και 4 αρμοδιότητες του 
Γ ενικού Γ ραμματέα του Υπουργείου Ανάπτυξης ασκού¬ 
νται παράλληλα και από τον Υπουργό Ανάπτυξης. 

Άρθρο 2 

Από τις αρμοδιότητες που μεταβιβάζουμε με το προη¬ 
γούμενο άρθρο στο Γ ενικό Γ ραμματέα του Υπουργείου 
Ανάπτυξης εξαιρούνται: 

α. Η χάραξη και η ευθύνη διαμόρφωσης της πολιτικής 
του Υπουργείου 

β. Η νομοθετική πρωτοβουλία, οι Κοινοβουλευτικές αρ¬ 
μοδιότητες, η έκδοση Προεδρικών Διαταγμάτων, καθώς 
και οι αποφάσεις σύναψης συμβάσεων όπου απαιτείται 
η σύμπραξη πλέον του ενός Υπουργού. 

γ. Ο διορισμός διοικήσεων των εποπτευόμενων φο¬ 
ρέων σύμφωνα με τις κείμενες διατάξεις. 

Αρθρο 3 

Η ισχύς της απόφασης αυτής αρχίζει από τη δημοσί¬ 
ευση της στην Εφημερίδα της Κυβερνήσεως. 

Από την έναρξη ισχύος της απόφασης αυτής παύει 
να ισχύει κάθε προηγούμενη που ρυθμίζει θέματα της 
παρούσας. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 7 Μαρτίου 2006 

Ο ΥΠΟΥΡΓΟΣ 

ΔΗΜ. ΣΙΟΥΦΑΣ 
-♦- 

Αριθμ. Β3-35 (4) 

Αντικατάσταση αναπληρωματικού μέλους της 
Επιτροπής Ανταγωνισμού. 

Ο ΥΠΟΥΡΓΟΣ ΑΝΑΠΤΥΞΗΣ 

Έχοντας υπόψη : 

1. Τις διατάξεις του ν. 1558/1985 ( ΦΕΚ Α 137/1985) «Κυ¬ 
βέρνηση - Κυβερνητικά Οργανα» όπως ισχύει. 

2. Τις διατάξεις του Ν . 1599/1986 ( ΦΕΚ Α 75/1986) 
«Σχέσεις Κράτους - Πολίτη» όπως ισχύει. 

3. Τις διατάξεις του π.δ. 59/1996 ( ΦΕΚ 51/Α/1996 ) «Σύ¬ 
σταση Γενικής Γραμματείας στο Υπουργείο Ανάπτυξης 
και καθορισμός αρμοδιοτήτων». 

4. Τις διατάξεις του ν. 703/1977 ( ΦΕΚ Α 278/1977) «Περί 
ελέγχου μονοπωλίων και ολιγοπωλίων και προστασίας 
του ελεύθερου ανταγωνισμού» όπως ισχύει. 

5. Τις διατάξεις του π.δ. 27/1996 ( ΦΕΚ Α 19/1996 ) 
«Συγχώνευση των Υπουργείων Τουρισμού, Βιομηχανίας 
- Ενέργειας και Τεχνολογίας και Εμπορίου στο Υπουρ¬ 
γείο Ανάπτυξης, όπως ισχύει μετά την έκδοση του π.δ. 
122/2004» «Ανασύσταση Υπουργείου Τουρισμού (ΦΕΚ 
85/2004 )». 

6. Τις διατάξεις του π.δ. 121/2004 (ΦΕΚ 84/Α/10.3.2004) 
«Διορισμός Υπουργών και Υφυπουργών». 

7. Την με αρ. 34/28.12.2005 πράξη του Υπουργικού Συμ¬ 
βουλίου, με την οποία επιλέγεται και διορίζεται στη θέση 
του Προέδρου της Επιτροπής Ανταγωνισμού ο Σπυρί¬ 
δων Ζησιμόπουλος του Κων/νου (ΦΕΚ 6/Α/19.1.2006). 

8. Την με αρ. Β3 - 22/ 25.1.2006 υπουργική απόφαση 
(ΦΕΚ 152/Β/9.2.2006) περί διορισμού μελών της Επιτρο¬ 
πής Ανταγωνισμού. 

9. Τις διατάξεις του άρθρου 10 παρ. 2 του ν. 3373/ 
2.8.2005 (ΦΕΚ 188/Β/2005) σύμφωνα με τις οποίες «η 
θητεία του Προέδρου, των μελών της Επιτροπής Αντα¬ 
γωνισμού και των αναπληρωτών τους είναι τριετής και 
σε κάθε περίπτωση, μπορεί να ανανεωθεί μόνο για μία 
επιπλέον θητεία». 

10. Το γεγονός ότι ο Σωτήριος Παπαμιχαήλ έχει διορι- 
σθεί δύο φορές στην Επιτροπή Ανταγωνισμού (σχετικές 
κοινές υπουργικές αποφάσεις Λ 1 1166/17.12.91 και Α 1 53 
/20.1.2005). 

11. Το υπ’ αριθμ. 1939/21.2.2006 έγγραφο της ΓΣΕΒΕΕ 
με το οποίο προτείνεται η αντικατάσταση του Σωτη¬ 
ρίου Παπαμιχαήλ με τον Κυριάκο Μακαρώνα, δικηγόρο 
παρ’ Αρείω Πάγω, για τους ανωτέρω λόγους, αποφα¬ 
σίζουμε: 

1. Διορίζουμε ως αναπληρωματικό μέλος - εκπρόσωπο 
της ΓΣΕΒΕΕ στην Επιτροπή Ανταγωνισμού τον Κυριάκο 
Μακαρώνα, δικηγόρο παρ’ Αρείω Πάγω, σε αντικατά¬ 
σταση του Σωτηρίου Παπαμιχαήλ, για το υπόλοιπο της 
θητείας του. 

2. Κατά τα λοιπά ισχύει η απόφαση Β3 - 22/25.1.2006 
(ΦΕΚ 152/ Β/ 09.2.2006). 

Η απόφαση αυτή να δημοσιευθεί στην Εφημερίδα τις 
Κυβερνήσεως. 

Αθήνα, 1 Μαρτίου 2006 

Ο ΥΠΟΥΡΓΟΣ 

ΔΗΜΗΤΡΗΣ ΣΙΟΥΦΑΣ 
-♦- 

Αριθμ. Α2-1345 (5) 

Κατάργηση ορισμένων αγορανομικών ρυθμίσεων, στα 
πλαίσια αναμόρφωσης και εκσυγχρονισμού των ισχυ- 
ουσών Αγορανομικών Διατάξεων. 

Ο ΥΦΥΠΟΥΡΓΟΣ ΑΝΑΠΤΥΞΗΣ 

Έχοντας υπ’ όψιν: 

1. Τον ν. 1558/1985 «Κυβέρνηση και Κυβερνητικά Όργα¬ 
να», όπως τροποποιήθηκε και ισχύει. 

2. Το π.δ. 397/1988 «Οργανισμός του Υπουργείου Εμπο¬ 
ρίου», όπως τροποποιήθηκε και ισχύει. 


3. Το ν.δ. 136/1946 «Περί Αγορανομικού Κώδικος», όπως 
τροποποιήθηκε και ισχύει. 

4. Το π.δ. 27/1996 «Συγχώνευση των Υπουργείων Του¬ 
ρισμού, Βιομηχανίας-Ενέργειας-Τεχνολογίας και Εμπο¬ 
ρίου» στο Υπουργείο Ανάπτυξης». 

5. Το π.δ. 122/2004 «Ανασύσταση του Υπουργείου Του¬ 
ρισμού». 

6. Την κοινή απόφαση Δ.15/Α/Δ/Οικ.4889/24.3.2004 των 
Πρωθυπουργού και Υπουργού Ανάπτυξης «Ανάθεση αρ¬ 
μοδιοτήτων στους Υφυπουργούς Ανάπτυξης Γεώργιο 
Σαλαγκούδη και Ιωάννη Παπαθανασίου». 

7. Την Α.Δ. 14/1989 «Κωδικοποίηση Αγορανομικών Δια¬ 
τάξεων, εκδοθεισών μέχρι 16.2.89», όπως τροποποιήθηκε 
και ισχύει. 

8. Την Α.Δ 16/1992,με την οποία απελευθερώθηκαν οι 
τιμές, στο σύνολο σχεδόν, των αγαθών και παρεχομένων 
υπηρεσιών, με συνέπεια πολλά άρθρα της Α.Δ 14/1989,εκ 
του λόγου αυτού, να καταργηθούν, ως μη έχοντα λόγο 
διατήρησής τους. 

9. Την ανάγκη αναμόρφωσης και εκσυγχρονισμού των 
αγορανομικών μέτρων. 

10. Το γεγονός ότι από τις ρυθμίσεις της παρούσας 
δεν προκαλείται δαπάνη σε βάρος του Κρατικού Προ¬ 
ϋπολογισμού, αποφασίζουμε: 

Άρθρο 1 

Με την έναρξη ισχύος της παρούσας, τίθενται σε 
εφαρμογή τα κατωτέρω: 

1. Από το Κεφάλαιο 1 «ΑΓΟΡΑΝΟΜΙΚΗ ΚΑΤΑΤΑΞΗ 
ΑΝΤΙΚΕΙΜΕΝΩΝ, ΠΑΡΟΧΩΝ ΚΑΙ ΕΙΔΩΝ ΒΙΟΤΙΚΩΝ ΑΝΑ- 
ΓΚΩΝ-ΚΕΡΔΗ-ΓΕΝΙΚΕΣ ΔΙΑΤΑΞΕΙΣ» της Αγορανομικής 
Διάταξης 14/1989. 

α) Καταργείται το άρθρο 11, που φέρει τον τίτλο «Εξο¬ 
δα ιδιωτικών ψυκτικών θαλάμων». 

β) Καταργείται το άρθρο 12,πού φέρει τον τίτλο «Μεί¬ 
ωση κόστους εισαγωγής, λόγω Ν.Ε.Π».. 

γ) Καταργείται το άρθρο 14 Α, που φέρει τον τίτλο 
«Αναγραφή των εκπτώσεων στα τιμολόγια πώλησης 
μη ελεγχομένων ειδών -Ανακοίνωση στο Υπουργείο 
Ανάπτυξης συναπτόμενων συμφωνιών μεταξύ χονδρε¬ 
μπορίου και Υπεραγορών Εμπορίου». 

δ) Καταργείται το άρθρο 15, που φέρει τον τίτλο 
«Λιανική πώληση με πίστωση ειδών της κατηγορίας των 
διατιμημένων ή ελεγχομένου κέρδους». 

ε) Καταργείται το άρθρο 18, που φέρει τον τίτλο 
«Υποχρεώσεις υποβολής τιμοκαταλόγων για τα προϊό¬ 
ντα χαλυβουργίας και τά καλώδια σειράς». 

2. Από το Κεφάλαιο 3 «ΑΝΑΓΡΑΦΗ ΕΝΔΕΙΞΕΩΝ» της 
Αγορανομικής Διάταξης 14/1989: 

α) Καταργείται το άρθρο 50, που φέρει τον τίτλο 
«Υποδήματα». 

β) Καταργείται το άρθρο 65, που φέρει τον τίτλο 
«Είδη που παραγγέλλονται για λογαριασμό τρίτου». 

3. Από το Κεφάλαιο 4 «ΤΗΡΗΣΗ ΠΙΝΑΚΙΔΩΝ-ΕΙΔΙΚΕΣ 
ΥΠΟΧΡΕΩΣΕΙΣ ΓΙΑ ΟΡΙΣΜΕΝΑ ΒΙΟΜΗΧΑΝΙΚΑ ΕΙΔΗ ΚΑΙ 
ΠΑΡΟΧΕΣ ΥΠΗΡΕΣΙΩΝ» της Αγορανομικής Διάταξης 
14/1989 

α) Καταργείται το άρθρο 77 Α, που φέρει τον τίτλο 
«Τήρηση τιμοκαταλόγων παρεχομένων υπηρεσιών από 
υπεραγορές εμπορίου και αποστολή αυτών προς τους 
προμηθευτές τους». 

4. Από το Κεφάλαιο 6 «ΑΛΙΕΥΜΑΤΑ-ΑΛΙΠΑΣΤΑ-ΚΑ- 
ΠΝΙΣΤΑ ΨΑΡΙΑ-ΤΑΡΑΜΑΣ» της Αγορανομικής Διάταξης 
14/1989. 

α) Καταργείται το άρθρο 113, που φέρει τον τίτλο 
«Προσαύξηση λιανικών τιμών νωπών αλιευμάτων πού 
πωλούνται σε τεμάχια-φέτες». 

δ.Από το Κεφάλαιο 7 «ΑΡΤΟΠΟΙΕΙΑ-ΠΡΑΤΗΡΙΑ ΑΡΤΟΥ- 
ΑΡΤΟΣΚΕΥΑΣΜΑΤΑ- ΛΟΙΠΑ ΠΡΟΪΟΝΤΑ ΑΡΤΟΠΟΙΙΑΣ» 
της Αγορανομικής Διάταξης 14/1989 

α) Καταργείται το άρθρο 124,πού φέρει τον τίτλο 
«Τιμή νωπής ζύμης αρτοποιίας». 

6. Από το Κεφάλαιο 8 «ΓΑΛΑΚΤΟΚΟΜΙΚΑ ΠΡΟΪΟΝΤΑ» 
της Αγορανομικής Διάτα ξης 14/1989 

α) Καταργείται το άρθρο 136,πού φέρει τον τίτλο 
«Γνωστοποίηση μεταβολής εργοστασιακών τιμών γι- 
αούρτης». 

7. Από το Κεφάλαιο 9 «ΕΛΑΙΑ-ΜΑΓΕΙΡΙΚΑ ΛΙΠΗ-ΕΛΙΕΣ» 
της Αγορανομικής Διάταξης 14/1989. 

α) Καταργείται το άρθρο 175, που φέρει τον τίτλο 
«Διαμόρφωση του κόστους παραγωγής των τυποποιη¬ 
μένων ελαιολάδων -πυρηνέλαιων». 

β) Καταργείται το άρθρον 176, που φέρει τον τίτλο 
«Καθορισμός ποσοστών κέρδους εμπορίας των τυπο¬ 
ποιημένων ελαιολάδων-πυρηνελαίων-σπορελαίων». 

γ) Καταργείται το άρθρο 178,πού φέρει τον τίτλο 
«Αναγνωριζόμενη φύρα στους χονδρεμπόρους μαύρων 
ελιών». 

δ) Καταργείται το άρθρο 179,πού φέρει τον τίτλο 
«Αναγνωριζόμενες φύρες στους παρασκευαστές-χον- 
δρεμπόρους μαύρων ελιών. 

δ.Από το Κεφάλαιο 10 «ΖΑΧΑΡΗ-ΚΑΦΕΣ-ΜΕΛΙ-ΕΙΔΗ 
ΣΟΚΟΛΑΤΟΠΟΙΙΑΣ» της Αγορανομικής Διάταξης 
14/1989 

α/ Καταργείται το άρθρο 181,πού φέρει τον τίτλο «Ερ¬ 
γοστασιακή τιμή πώλησης ζάχαρης» 
β/ Καταργείται το άρθρο 187,πού φέρει τον τίτλο «Γνω¬ 
στοποίηση εισαγωγών μελιού, 
γ/ Καταργείται το άρθρο 189,πού φέρει τον τίτλο 
Διαμόρφωση τιμών πώλησης ειδών σοκολατοποιίας. 

9. Από το Κεφάλαιο 11 «ΚΑΤΑΣΤΗΜΑΤΑ ΕΣΤΙΑΣΗΣ ΚΑΙ 
ΑΝΑΨΥΧΗΣ» της Αγορανομικής Διάταξης 14/1989. 

-α/ Καταργείται το άρθρο 198,πού φέρει τον τίτλο 
«Τιμές καταστημάτων πού λειτουργούν έκτακτα». 

-β/ Καταργείται το άρθρο 200,πού φέρει τον τίτλο 
«Προσαύξηση τιμών με την αξία συσκευασίας» 

-γ/ Καταργείται το άρθρο 202,πού φέρει τον τίτλο 
«Ποσοστά κέρδους για σερβιριζόμενα είδη» 

-δ/ Καταργείται το άρθρο 203,πού φέρει τον τίτλο 
«Ποσοστά φύρας και κέρδους για το χταπόδι». 

-ε/ Καταργείται το άρθρο 205,πού φέρει τον τίτλο 
«Μη ελεγχόμενα είδη φαγητά» 

-στ/ Καταργείται το άρθρο 206,πού φέρει τον τίτλο 
«Προσφορά φαγητών ως σπεσιαλιτέ από καταστήματα 
Α, Β και Γ κατηγορίας». 

-ζ/ Καταργείται το άρθρο 207,πού φέρει τον τίτλο 
«Προσφορά σπεσιαλιτέ από καταστήματα κατηγοριών 
Α Διακεκριμένης και ανωτέρων». 

-η/ Καταργείται το άρθρο 213,πού φέρει τον τίτλο 
«Ορισμός καταστημάτων ξενοδοχείου» 

-θ/ Καταργείται το άρθρο 214, πού φέρει τον τίτλο «Τι¬ 
μές ειδών πού προσφέρονται από εστιατόρια, κυλικεία 
και λοιπά παρόμοια καταστήματα ξενοδοχείων» 


-ι/ Καταργείται το άρθρο 218,πού φέρει τον τίτλο 
«Τιμές φαγητών από καταστήματα πλοίων». 

-ια/ Καταργείται το άρθρο 220,πού φέρει τον τίτλο 
«Τιμές ειδών καφενείου από καταστήματα πλοίων». 

-ιβ/ Καταργείται το άρθρο 225,πού φέρει τον τίτλο 
«Αγορανομικές κατηγορίες ειδών» 

-ιγ/ Καταργείται το άρθρο 226,πού φέρει τον τίτλο 
«Τιμές ειδών από καταστήματα σταθμών, μουσείων και 
αρχαιολογικών χώρων». 

-ιδ/ Καταργείται το άρθρο 228,πού φέρει τον τίτλο 
«Τιμές ειδών στα καφενεία και κυλικεία Δημοσίων Ορ¬ 
γανισμών». 

-ιε/ Καταργείται το άρθρο 229,πού φέρει τον τίτλο 
«Τιμές ειδών καφενείου σε περίπτερα και καντίνες». 

-ιστ/ Καταργείται το άρθρο 233,πού φέρει τον τίτλο 
«Τιμές γαλακτοκομικών ειδών» 

-ιζ/ Καταργείται το άρθρο 236,πού φέρει τον τίτλο 
«Στρογγυλοποίηση τιμών». 

-ιη/ Καταργείται το άρθρο 240,πού φέρει τον τίτλο 
«Προσαύξηση τιμών λόγω τουριστικού// 

10. Από το Κεφάλαιο 12 «ΕΜΠΟΡΙΑ ΚΡΕΑΤΩΝ» της Αγο¬ 
ρανομικής Διάταξης 14/1989 

α/ Καταργείται το άρθρο 269,πού φέρει τον τίτλο 
«Εμπορία και διακίνηση κατεψυγμένων κρεάτων βοοει¬ 
δών κατανομής ΟΑΤΤ». 

-β/ Καταργείται το άρθρο 272,πού φέρει τον τίτλο 
«Υποχρέωση υποβολής τιμοκαταλόγων από αλλαντοποι- 
ίες-Διαμόρφωση παραγωγικών τιμών συσκευασμένων 
αλλαντικών». 

11. Από το Κεφάλαιο 13 «ΞΗΡΟΙ ΚΑΡΠΟΙ-ΜΠΑΧΑΡΙΚΑ- 
ΜΑΣΤΙΧΑ ΧΙΟΥ» της Αγορανομικής Διάταξης 14/1989 

α/ Καταργείται το άρθρο 274,πού φέρει τον τίτλο 
«Φύρα ψησίματος ξηρών καρπών» 

β/ Καταργείται το άρθρο 275,πού φέρει τον τίτλο «Πώ¬ 
ληση ξηρών καρπών από βιομηχανίες και βιοτεχνίες». 

12. Από το Κεφάλαιο 17 «ΠΤΗΝΟΤΡΟΦΙΚΑ ΠΡΟΪΟΝΤΑ» 
της Αγορανομικής Διάταξης 14/1989 

α/ Καταργείται το άρθρο 316,πού φέρει τον τίτλο «Εξο¬ 
δα συσκευασίας αυγών» 

13. Από το Κεφάλαιο 19 «ΕΙΔΙΚΕΣ ΡΥΘΜΙΣΕΙΣ ΓΙΑ ΤΡΟ¬ 
ΦΙΜΑ ΚΑΙ ΠΟΤΑ» της Αγορανομικής Διάταξης 14/1989 

α/ Καταργείται 335,πού φέρει τον τίτλο «Υπεύθυνες 
δηλώσεις τοματοπολτού» 

14. Από το Κεφάλαιο 23 «ΕΙΔΙΚΕΣ ΡΥΘΜΙΣΕΙΣ ΓΙΑ 
ΠΑΡΟΧΕΣ ΥΠΗΡΕΣΙΩΝ ΚΑΙ ΕΙΔΗ ΕΚΤΟΣ ΑΠΟ ΤΡΟΦΙΜΑ» 
της Αγορανομικής Διάταξης 14/1989 

α) Καταργείται το άρθρο 362,πού φέρει τον τίτλο 
«Απαγόρευση μεταπώλησης των ειδών που χορηγούνται 
από Συνεταιρισμούς στα μέλη τους» 

15. Από το Κεφάλαιο 26 «ΚΑΥΣΙΜΑ \ ΣΤΕΡΕΑ-ΥΓΡΑ /- 
ΥΓΡΑΕΡΙΑ» της Αγορανομικής Διάταξης 14/1989 

α)Καταργείται το άρθρο 427,πού φέρει τον τίτλο 
«Υποβολή τιμοκαταλόγων από εταιρείες παραγωγής 
και εισαγωγής ορυκτελαίων και λιπαντικών». 

16. Καταργούνται τα άρθρα 1 και 2 της Αγορανομικής 
Διάταξης 6/1998. 

Άρθρο 2 

1. Η παρούσα τίθεται σε ισχύ σε όλη την Χώρα από την 
επομένη της ανακοίνωσης της στον ημερήσιο τύπο. 

2. Να δημοσιευθεί στην Εφημερίδα της Κυβερνήσεως 
και να ανακοινωθεί στον ημερήσιο τύπο. 

Αθήνα, 3 Μαρτίου 2006 

Ο ΥΦΥΠΟΥΡΓΟΣ 

ΙΩΑΝ. ΠΑΠΑΘΑΝΑΣΙΟΥ 

Αριθμ. 36107 (6) 

Καθιέρωση υπερωριακής εργασίας και κατανομή αυτής 
σε μονίμους και Ιδιωτικού Δικαίου αορίστου χρό¬ 
νου υπαλλήλους του Υπ. Αγροτικής Ανάπτυξης και 
Τροφίμων. 

Ο ΥΠΟΥΡΓΟΣ 

ΑΓΡΟΤΙΚΗΣ ΑΝΑΠΤΥΞΗΣ ΚΑΙ ΤΡΟΦΙΜΩΝ 

Έχοντας υπόψη: 

α) Τις διατάξεις του π.δ. 63/2005 «Κωδικοποίηση της 
Νομοθεσίας για την Κυβέρνηση και τα Κυβερνητικά 
Όργανα» 

β) Το π.δ. 402/1988 «Οργανισμός Υπουργείου Γεωργί¬ 
ας» όπως τροποποιήθηκε μεταγενέστερα. 

γ) Τις διατάξεις του άρθρου 16 του ν. 3205/2003 «Μι- 
σθολογικές ρυθμίσεις λειτουργών και υπαλλήλων του 
Δημοσίου. ΝΠΔΔ και ΟΤΑ, μονίμων στελεχών των Ενό¬ 
πλων Δυνάμεων και αντιστοίχων της Ελληνικής Αστυ¬ 
νομίας, του Πυροσβεστικού και Λιμενικού Σώματος και 
άλλες διατάξεις» που δημοσιεύθηκε στο Φ.Ε.Κ. 297/τ. 
Α/23.12.2003. 

δ) Την υπ’ αριθμ. οικ2/7093/0022/ΦΕΚ 215/τ.Β/5.2.2004 
"Επέκταση των διατάξεων του ν. 3205/2003 στο προ¬ 
σωπικό με σχέση εργασίας Ιδιωτικού Δικαίου που απα¬ 
σχολείται στο Δημόσιο Ν.Π.Δ.Δ. και Ο.Τ.Α. 

ε) Τις ανάγκες των υπηρεσιών του Υπ. Αγροτικής Ανά¬ 
πτυξης και Τροφίμων που πρέπει να αντιμετωπισθούν 
με την καθιέρωση υπερωριακής εργασίας κατά το α' 
εξάμηνο του έτους 2006, σύμφωνα με σχετικά αιτήματα 
των εμπλεκομένων Υπηρεσιών. 

στ) Το γεγονός ότι από την προώθηση της απόφασης 
αυτής προκαλείται δαπάνη ΕΥΡΩ 1.101.848,00, η οποία θα 
βαρύνει τις πιστώσεις του Προϋπολογισμού του Κ.Τ.Γ.Κ. 
& Δασών (Φ. 110, Β'Παρ/μα ΥΕΒ και Α' Παρ/μα Σπορ/γής) 
Κ.Α.Ε. 0261, αποφασίζουμε: 

1. Κρίνουμε απαραίτητη την καθιέρωση υπερωριακής 
εργασίας των μονίμων και αορίστου χρόνου υπαλλήλων, 
για την κάλυψη αναγκών των Κεντρικών και Περιφερει¬ 
ακών Υπηρεσιών του Υπ. Αγροτικής Ανάπτυξης και Τρο¬ 
φίμων και ορίζουμε τις ώρες υπερωριακής απασχόλησης 
για το έτος 2006 σε 183.661 για το χρονικό διάστημα 
ενός μηνάς πριν τη δημοσίευση της παρούσης και μέχρι 
30.6.2006, και κατανέμουμε αυτές κατά Υπηρεσία και 
δραστηριότητα ως ακολούθως: 

Α. Σε βάρος των πιστώσεων του Προϋπολογισμού του 
Κ.Τ.Γ.Κ και Δασών. 

α) Για τους υπαλλήλους των Υπηρεσιών του Υπ. Αγρο¬ 
τικής Ανάπτυξης και Τροφίμων, που θα ασχοληθούν με 
την εποπτεία, συντονισμό και άσκηση του ποιοτικού και 
ποσοτικού ελέγχου εισαγομένων - εξαγομένων, αποσυ- 
ρόμενων ή διακινούμενων νωπών και μεταποιημένων ή 
προοριζομένων για μεταποίηση νωπών γεωργικών προ¬ 
ϊόντων (χυμοποίηση εσπεριδοειδών, κονσερβοποίηση 
ροδάκινων, βιομηχανική ντομάτα κλπ) και συγκεκριμένα 
για τους υπαλλήλους της Δ/νσης Μετ/σης - Τυπ/σης και 
Ποιοτ. Ελέγχου και για τους υπαλλήλους των οκτώ (8) 
Περιφερειακών Κέντρων Προστασίας Φυτών και Ποιο¬ 
τικού Ελέγχου (Καβάλας, Θεσ/νίκης, Ιωαννίνων, Βόλου, 
Πατρών, Ναυπλίου, Πειραιά και Ηρακλείου) σύνολο ωρών 
υπερωριακής εργασίας 19.260, από τις οποίες 17.334 
ώρες για απογευματινή εργασία και 1.926 για νυκτερινή, 
Κυριακών και εξαιρέσιμων, συνολικής δαπάνης 111.708,00 
ΕΥΡΩ σε βάρος των πιστώσεων του Φ. 110 ΚΑΕ 0261. 


Ο αριθμός των υπαλλήλων που θα ασχοληθούν στις 
εργασίες αυτές ανέρχεται σε 107. 

β) Γ ια τους υπαλλήλους της Γ εν. Δ/νσης Φυτικής Πα¬ 
ραγωγής όπως: 

βα) Για τους υπαλλήλους της Δ/νσης Φυτικής Πα¬ 
ραγωγής που θα ασχοληθούν με τον φυτοϋγειονομικό 
έλεγχο που πραγματοποιείται καθ' όλη τη διάρκεια του 
έτους και του 24ωρου καθώς και τις Κυριακές και τις 
αργίες ανελλιπώς, από την αρχή του χρόνου, προκει- 
μένου να εξασφαλίζεται η παρουσία των Φ/Υ ελεγκτών 
στα σημεία εισόδου - εξόδου της χώρας (Αεροδρόμια- 
Τελωνεία- Λιμάνια) σε κάθε αίτημα ενδιαφερομένου 
και η ομαλή και απρόσκοπτη διακίνηση των γεωργικών 
προϊόντων. Η άσκηση του Φ/Υ ελέγχου στα εισαγόμε- 
να, διακινούμενα στην εσωτερική αγορά στην Ε.Ε. είναι 
υποχρεωτική, βάση της ισχύουσας Κοινοτικής Νομο¬ 
θεσίας. 

Συγκεκριμένα για τους υπαλλήλους της Δ/νσης Προ¬ 
στασίας Φυτικής Παραγωγής και τους υπαλλήλους των 
οκτώ (8) Περιφερειακών Κέντρων Προστασίας Φυτών 
και Ποιοτ. Ελέγχου (Καβάλας, Θεσ/νίκης, Ιωαννίνων, 
Βόλου, Πατρών, Ναυπλίου, Πειραιά και Ηρακλείου), που 
ασχολούνται με τους φυτοϋγειονομικούς ελέγχους των 
εισαγομένων και εξαγομένων γεωργικών προϊόντων (νω¬ 
πών και μεταποιημένων) καθώς και με τους ελέγχους 
των υπολειμμάτων γεωργικών φαρμάκων στα γεωργικά 
προϊόντα, σύνολο ωρών υπερωριακής εργασίας 23.400 
ώρες, από τις οποίες 18.100 ώρες για απογευματινή 
εργασία και 5.300 ώρες για νυκτερινή, Κυριακών και 
εξαιρέσιμων, συνολικής δαπάνης 135.720,00 ΕΥΡΩ σε 
βάρος των πιστώσεων του Φ. 110 ΚΑΕ 0261. Οι υπάλληλοι 
που θα ασχοληθούν είναι 130. 

ββ) Δ/νση ΠΑΠ Δενδροκηπευτικής σύνολο ωρών υπε- 
ρωριακής εργασίας 3.600 ώρες, συνολικής δαπάνης 
20.880,00 ΕΥΡΩ σε βάρος των πιστώσεων του Φ. 110, 
ΚΑΕ 0261. Οι υπάλληλοι που θα απασχοληθούν είναι 
30 και, 

βγ) Δ/νση ΠΑΠ Φυτών Μεγάλης Καλλιέργειας σύνο¬ 
λο ωρών υπερωριακής εργασίας 3.600 ώρες συνολικής 
δαπάνης 20.880,00 ΕΥΡΩ, σε βάρος των πιστώσεων του 
Φ.110, ΚΑΕ 0261. Οι υπάλληλοι που θα απασχοληθούν 
είναι 30. 

γ) Για τους υπαλλήλους του Σταθμού Ελέγχου και Τυ¬ 
ποποίησης Δημητριακών Θεσσαλονίκης, που θα ασχο¬ 
ληθούν υπερωριακά για την αγοραστική παρέμβαση του 
ρυζιού, σκληρού σίτου κ.λ.π. και τη διενέργεια ελέγχων 
της δωρεάν διανομής του ρυζιού και των δημητριακών, 
σύνολο ωρών 3.360 ώρες, συνολικής δαπάνης ΕΥΡΩ 
19.488,00 σε βάρος των πιστώσεων του Φ.110 ΚΑΕ 0261. 
Ο αριθμός των υπαλλήλων που θα ασχοληθεί με τις 
παραπάνω εργασίες ανέρχεται στους 28. 

δ. Γ ια τους υπαλλήλους της Γ εν. Δ/νσης Εφαρμογών 
και Έρευνας ( Δ/νσης Γεωργικών Εφαρμογών, Δ/νσης 
ΑΟΟ, Δ/νσης Χωρ/ξίας και Προστ. Περιβάλλοντος, Δ/ 
νσης'Ερευνας), που θα ασχοληθούν με την παρακολού¬ 
θηση εφαρμογής των κανονισμών (ΕΚ) αριθμ. 94/2002 
της Επιτροπής και (ΕΚ) αριθμ. 2879/2000 της Επιτρο¬ 
πής σχετικά με ενέργειες ενημέρωσης και προώθησης 
των γεωργικών προϊόντων στις αγορές της Ε.Ε. και 
των Τρίτων Χωρών, επίσης με την εκτέλεση των έργων 
ή δράσεων του μέτρου 4.3 «Προώθηση εξαγωγών και 
συλλογικοί φορείς» και του μέτρου 4.2 «Αναβάθμιση 
της υποδομής ενημέρωσης, πληροφόρησης εκπαίδευ- 

σης, ευαισθητοποίησης πληθυσμού,» του ΕΠΑΑΑΥ 2000 
- 2006, καθώς επίσης και με την υλοποίηση Εθνικών και 
Κοινοτικών Προγραμμάτων από τους υπαλλήλους της, 
σύνολο ωρών υπερωριακής εργασίας 11.400 συνολικής 
δαπάνης 66.120,00 ΕΥΡΩ, για 95 υπαλλήλους σε βάρος 
των πιστώσεων του Προϋπ/σμού ΚΤΓΚ και Δασών Φ 
110 ΚΑΕ 0261. 

ε) Για τους υπαλλήλους της Δ/νσης Οικονομικού Ελέγ¬ 
χου και Επιθ/σης και των Περιφερειακών Οικονομικών 
Επιθεωρήσεων και Γ ραφεία Ελέγχου Επ/σεων, που απα¬ 
σχολούνται με Οικονομικοδιαχειριστικούς ελέγχους, 
έρευνες, με ολοκλήρωση υποβολής πορισματικών εκ¬ 
θέσεων και διεκπεραίωση διοικητικών θεμάτων, σύνολο 
ωρών υπερωριακής εργασίας 4.680 ώρες, συνολικής 
δαπάνης 27.136,00 ΕΥΡΩ σε βάρος των πιστώσεων του 
Φ.110 ΚΑΕ 0261. Ο αριθμός των υπαλλήλων που θα ασχο¬ 
ληθούν στις εργασίες αυτές ανέρχεται σε 39. 

στ. Για τους υπαλλήλους της Γενικής Διεύθυνσης 
Αλιείας (Δ/νσης Αλιευτικών Εφαρμογών, Δ/νση Θαλάσ¬ 
σιας Αλιείας, Δ/νση Υδατ/γειών & Εσωτ. Υδάτων), για 
την υλοποίηση επιχειρησιακού Προγράμματος Αλιείας, 
ολοκλήρωση εκπόνησης επιχ/κών προγραμμάτων, αξι¬ 
ολόγηση επενδυτικών σχεδίων καταβολής επιδότησης 
στους δικαιούχους, εφαρμογή ΚΑΠ, άμεση αντιμετώπιση 
των θεμάτων Θαλάσσιας Αλιείας, Υδατ/γειών και Εσωτ. 
Υδάτων εμπορίας και μεταποίησης αλιευτικών σε κοι¬ 
νοτικό, διεθνές και εθνικό επίπεδο, αντιμετώπιση των 
θεμάτων παρακολούθησης και εφαρμογής των προ¬ 
γραμμάτων προσανατολισμού του αλιευτικού στόλου, 
σύνολο ωρών υπερωριακής εργασίας 8.160 συνολικής 
δαπάνης 47.328,00 ΕΥΡΩ, για 68 υπαλλήλους σε βάρος 
των πιστώσεων του Προϋπ/σμού του Κ.Τ.Γ.Κ. και Δασών, 
Φ. 110, ΚΑΕ 0261. 

ζ. Γ ια τους υπαλλήλους Κτηνιατρικών Υπηρεσιών του 
Υπ. Αγροτικής Ανάπτυξης και Τροφίμων και συγκεκριμέ¬ 
να της Γ ενικής Δ/νσης Κτηνιατρικής, του Κέντρου Κτηνι¬ 
ατρικών Ιδρυμάτων Αθηνών, του Κέντρου Κτηνιατρικών 
Ιδρυμάτων Θεσ/νίκης, του Κτηνιατρικού Εργαστηρίου 
Χαλκίδας, του Κτηνιατρικού Εργαστηρίου Ιωαννίνων, για 
την αντιμετώπιση αυξημένων υπηρεσιακών υποχρεώσε¬ 
ων που απορρέουν από την επιτήρηση της γρίπης των 
πτηνών (προετοιμασία και συνεχής επιφυλακή για αντι¬ 
μετώπιση των παρουσιαζομένων κρουσμάτων καθώς και 
την εντατικοποίηση του ρυθμού εξέτασης δειγμάτων 
πτηνών), σύνολο ωρών υπερωριακής εργασίας 4.200, 
συνολικής δαπάνης 26.040,00 ΕΥΡΩ, για 14 υπαλλήλους, 
σε βάρος των πιστώσεων του Προϋπ/σμού του Κ.Τ.Γ.Κ. 
και Δασών, Φ. 110, ΚΑΕ 0261. 

η) Γ ια τους υπαλλήλους του Γ ραφείου Επιτρόπου 
Ελεγκτικού Συνεδρίου στο Υπ. Αγροτικής Ανάπτυξης 
και Τροφίμων, για την αντιμετώπιση επειγουσών υπη¬ 
ρεσιακών αναγκών που έχουν προκύψει, όπως εκκα¬ 
θάριση δικαιολογητικών παρελθούσης χρήσεως που 
εξυπηρετήθηκαν οικονομικά από το ΚΤΓΚ και Δασών, 
σύνολο ωρών υπερωριακής εργασίας 1.260 ώρες, συνο¬ 
λικής δαπάνης 7.308,00 ΕΥΡΩ, σε βάρος του Φ.110 ΚΑΕ 
0261. Ο αριθμός των υπαλλήλων που θα ασχοληθούν 
στις εργασίες αυτές ανέρχεται σε 7. 

Το γενικό σύνολο ωρών υπερωριακής εργασίας των 
παραγράφων ( α-η), ανέρχεται σε 82.920 ώρες, συνο¬ 
λικής δαπάνης 482.608,00 ΕΥΡΩ για 548 υπαλλήλους. 
Η σχετική δαπάνη καλύπτεται από τον Φ. 110 ΚΑΕ 0261 
του Προϋπ/σμού του Κ.Τ.Γ.Κ. και Δασών. 


Β'. Σε βάρος των πιστώσεων του Κ.Τ.Γ.Κ. και Δασών 
Β'Παρ/μα ΥΕΒ. 

Γ ια τους υπαλλήλους των Διευθύνσεων Σχεδιασμού 
Εγγ.Έργων Αξιοπ/σης Ε/Υ Πόρων, Τεχνικών Μελετών και 
Κατασκευών, Αξιοπ/σης Εγγ.Έργων και Μηχαν. Εξοπλι¬ 
σμού και Γεωλογίας - Υδρολογίας, για την αντιμετώπιση 
εποχιακών, εκτάκτων υπηρεσιακών αναγκών και συγκε¬ 
κριμένα για την κατάρτιση και παρακολούθηση των επι¬ 
χειρησιακών προγραμμάτων εθνικού και περιφερειακού 
σκέλους της 3ης προγραμματικής περιόδου μελέτης 
αναδασμών, ΟΣΔΕ, αμπελουργικού και Ελαιοκομικού 
Μητρώου, καθώς και την μέριμνα για την χρηματοδότη¬ 
ση των προγραμμάτων από την Ε.Ε. (Κοινοτικό Πλαίσιο 
Στήριξης, Περιφερειακά Επιχειρησιακά Προγράμματα 
κλπ.), την τήρηση μητρώου εγγειοβελτιωτικών έργων, 
την ολοκλήρωση του προγράμματος απογραφής αγρο¬ 
τικών μηχ/των της διαθέσεως των κρατικών πινακίδων. 
Την κατάρτιση προγραμμάτων ελέγχου ποιότητας επι¬ 
φανειακών και υπογείων υδάτων σύνολο ωρών υπερω- 
ριακής απασχόλησης 8.928 , συνολικού ποσού 50.000,00 
ΕΥΡΩ για 148 υπαλλήλους, σε βάρος των πιστώσεων 
του προϋπ/σμου του Κ.Τ.Γ.Κ. και Δασών, Β'Παρ/μα - ΥΕΒ, 
ΚΑΕ 0261. 

Γ. Σε βάρος των πιστώσεων του Α'Παρ/τος του Προ¬ 
ϋπ/σμού του Κ.Τ.Γ.Κ. και Δασών (Σποροπαραγωγή). 

Γ ια τους υπαλλήλους της Δ/νσης Εισροών Φυτικής 
Παραγωγής, των ΚΕΠΠΥΕΛ (Κέντρων Ελέγχου και Πι¬ 
στοποίησης Πολ/κού Υλικού και Ελέγχου Λιπασμάτων), 
του Ινστιτούτο Ελέγχου Ποικιλιών, του Σταθμού Ελέγχου 
Σπόρων, Σταθμού Ελέγχου Αγενούς Πολ/κού Υλικού, του 
Λοιπού Προσωπικού της Γ εν. Δ/νσης Φυτ. Παραγωγής , 
των Δενδροκομικών Σταθμών, των Αμπελουργικών Φυ¬ 
τωρίων και Κρατικών Κτημάτων, της Δ/νσης Οικονομι¬ 
κής, του Γ ραφείου Γ ραμματειακής Εξυπ/σης στο κτίριο 
της Μενάνδρου 22 και των υπαλλήλων της ΥΔΕ ΝΠΔΔ 
εποπτευομένων από το Υπ. Αγροτικής Ανάπτυξης και 
Τροφίμων, που θα απασχοληθούν με ελέγχους και πι¬ 
στοποίηση Πολ/κού Υλικού, έλεγχο Λιπασμάτων, έλεγχο 
- εμπορία Πολ/κού Υλικού, Διενέργεια εργαστηριακών 
ελέγχων, Διενέργεια πειραματικών εγγραφής ποικιλιών 
στους καταλόγους - Διενέργεια μετελέγχων, είσπρα¬ 
ξη ανταποδοτικών τελών, παραγωγή πολ/κού υλικού, 
αμπέλου, δενδρωδών κλπ., εξέταση φακέλων γενικά 
τροποποιημένων ποικιλιών, σύνολο ωρών υπερωριακής 
εργασίας 91.813, συνολικής δαπάνης 569.240,00 ΕΥΡΩ 
για 487 υπαλλήλους , σε βάρος των πιστώσεων του Α' 
Παρ/τος του Προϋπ/σμού του Κ.Τ.Γ.Κ. και Δ., του ΚΑΕ 
0261 όπου υπάρχει εγγεγραμμένη σχετική πίστωση. 

2. Με αποφάσεις του Γ εν. Γ ραμματέα του Υπ. Αγροτι¬ 
κής Ανάπτυξης και Τροφίμων, οι οποίες θα εκδοθούν με 
την μέριμνα των αρμοδίων κατά περίπτωση Κεντρικών 
Διευθύνσεων του Υπουργείου, στις οποίες κοινοποιεί¬ 
ται η απόφαση αυτή θα κατανεμηθεί κατά υπηρεσιακή 
μονάδα και ανάλογα με τις ανάγκες αυτής ο αριθμός 
των ωρών της υπερωριακής εργασίας, ο αριθμός των 
υπαλλήλων καθώς και οι αντίστοιχες πιστώσεις. 

3. Η παραπάνω απογευματινή υπερωριακή απασχόλη¬ 
ση θα εκτελείται όλες τις εργάσιμες ημέρες της εβδο¬ 
μάδας μετά το πέρας του κανονικού ωραρίου και μέχρι 
22ας ώρας και νυκτερινή και αργιών από 22.00 μ.μ. - 6.00 
π.μ. και 6.00 π.μ. - 22.00 μ.μ. αντίστοιχα. Υπεύθυνοι για 
την παρακολούθηση και τον έλεγχο της πραγματικής 




3338 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


προσφοράς της προαναφερόμενης εργασίας θα είναι 
οι Προϊστάμενοι των Τμημάτων στα οποία ανήκουν οι 
απασχολούμενοι υπάλληλοι. 

Η ισχύς της απόφασης αυτής αρχίζει ένα μήνα πριν τη 
δημοσίευσή της στην Εφημερίδα της Κυβερνήσεως. 


Η απόφαση αυτή θα δημοσιευθεί στην Εφημερίδα της 
Κυβερνήσεως. 

Αθήνα, 3 Μαρτίου 2006 

Ο ΥΠΟΥΡΓΟΣ 

ΕΥΑΓΓΕΛΟΣ ΜΠΑΣΙΑΚΟΣ 

